2




 PARLAMENTUL  ROMÂNIEI

CAMERA DEPUTAŢILOR
	       Comisia Juridică, de  

      Disciplină  şi Imunităţi

        Nr. 31/242/2012

	                        Comisia pentru agricultură
                        silvicultură,industrie alimentară
                            Nr. 24/134/2012

	
	


    RAPORT COMUN
asupra  proiectului de Lege pentru modificarea alin. (1) al art. III din Legea nr. 169/1997 pentru modificarea şi completarea Legii fondului funciar nr. 18/1991
(PL. x  66/2012)

În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru agricultură, silvicultură, industrie alimentară, au fost sesizate spre dezbatere în fond, cu proiectul de Lege pentru modificarea alin. (1) al art. III din Legea nr. 169/1997 pentru modificarea şi completarea Legii fondului funciar nr. 18/1991, trimis cu adresa nr. PL-x 66 din 10 aprilie 2012, înregistrată sub nr. 31/242 din 11 aprilie 2012 şi respectiv sub nr. 24/113 din 11 aprilie 2012, la Comisia pentru agricultură, silvicultură.
Potrivit prevederilor art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a adoptat iniţiativa legislativă în şedinţa din 2 aprilie 2012, cu respectarea prevederilor art. 75 alin. (2) teza a III-a din Constituţia României, republicată.

Consiliul Legislativ a avizat favorabil proiectul legislativ, cu observaţii şi propuneri, conform avizului nr. 1076 din 12 octombrie 2011.

Proiectul de lege supus dezbaterii are ca obiect de reglementare modificarea art. III alin. (11) din Legea nr. 169/1997 pentru modificarea şi completarea Legii fondului funciar nr. 18/1991, cu modificările şi completările ulterioare.
Intervenţiile legislative vizează ca actele administrative prin care au fost trecute în domeniul public sau privat al statului sau al localităţilor terenuri pentru care s-au depus cereri de reconstituire a dreptului de proprietate privată să îşi suspende efectele cu privire la aceste terenuri până la soluţionarea cererii de către comisia de fond funciar, cu excepţia terenurilor agricole şi silvice aparţinând domeniului public al statului şi aflate în administrarea unităţilor şi instituţiilor de cercetare – dezvoltare din domeniul agricol şi al celor intrate deja în circuitul civil.
Guvernul, prin punctul de vedere transmis cu adresa nr. 2602 din 11 noiembrie 2011, nu susţine adoptarea iniţiativei legislative.
Comisia pentru agricultură, silvicultură şi servicii specifice, prin adresa nr. 24/134 din 26 aprilie 2012, a transmis un raport preliminar de respingere a proiectului de lege.
Comisia pentru administraţie publică, a transmis, cu adresa nr. 26/65 din 25 aprilie 2012, un aviz negativ al proiectului de lege.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat, în şedinţa din 11 septembrie 2012 iniţiativa legislativă, expunerea de motive, avizul favorabil al Consiliului Legislativ cu observaţii şi propuneri şi punctul de vedere al Guvernului. Din numărul total de 23 membri ai Comisiei juridice, de disciplină şi imunităţi, la şedinţă au participat 19 deputaţi. 

La lucrările Comisiei juridice a participat, în calitate de invitat, din partea Academiei de Ştiinţe Agricole şi Silvice “Gheorghe Ionescu Şiseşti”, domnul Mihai Nicolescu, vicepreşedinte.

Comisia de agricultură şi servicii specifice, au examinat iniţiativa legislativă în şedinţa din 26 aprilie 2012. Din numărul total de 28 membrii ai Comisiei pentru agricultură, la şedinţă au participat 17 deputaţi. 

La lucrările Comisiei pentru agricultură, a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Octavian Bumbu, secretar de stat în cadrul Ministerului Agriculturii şi Dezvoltării Rurale.

În urma dezbaterilor cele două Comisii sesizate în fond, au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de respingere a Proiectului de Lege pentru modificarea alin. (11) al art. III din Legea nr. 169/1997 pentru modificarea şi completarea Legii fondului funciar nr. 18/1991 , întrucât, soluţia propusă în proiectul de lege împiedică reconstituirea dreptului de proprietate pentru foştii proprietari care au avut terenul în perimetrul institutelor şi staţiunilor de cercetare.
În raport cu obiectul şi conţinutul reglementării, iniţiativa legislativă face parte din categoria legilor organice.
    PREŞEDINTE,                                         

     Daniel BUDA                                



              Adrian RĂDULESCU
             SECRETAR,






               SECRETAR,

     Gabriel ANDRONACHE



                        Marian AVRAM
Consilier parlamentar,        






     Consilier parlamentar,        
     Iuliana Fuiorea          







           Ioana Goţa       

